เมธวิน โอภาสเอี่ยมขจร

เมธวิน โอภาสเอี่ยมขจร (เกิด 21 กุมภาพันธ์ พ.ศ. 2542) ชื่อเล่น วิน เป็นนักแสดง นายแบบ และนักร้องชาวไทยเชื้อสายจีน สังกัดจีเอ็มเอ็มทีวี มีชื่อเสียงจากการรับบท "ไทน์" จากซีรีส์เรื่อง เพราะเราคู่กัน 2gether The Series (2563) และบท "กวิน" จากซีรีส์เรื่อง F4 Thailand: หัวใจรักสี่ดวงดาว (2564) นอกเหนือจากผลงานในวงการบันเทิงแล้ว เมธวินยังเป็นแบรนด์แอมบาสเดอร์ระดับโลกให้กับแบรนด์หรูอย่างปราดาและทิฟฟานีแอนด์โค และได้รับเลือกให้เป็น 1 ใน 30 Under 30 Asia ประจำปี 2023 อีกด้วย

 ประวัติ 
เมธวิน เกิดที่กรุงเทพมหานคร เป็นบุตรคนที่ 3 ในบรรดาพี่น้อง 4 คน เขามีพี่สาว 2 คนชื่อ มินตรา และเมษาและน้องชาย 1 คนชื่อ เมธัส ซึ่งเป็นนักแสดงตามรอยพี่ชาย เข้าศึกษาระดับชั้นประถมศึกษาที่โรงเรียนอัสสัมชัญแผนกประถม ระดับชั้นมัธยมศึกษาที่โรงเรียนมัธยมปัญญารัตน์ และได้มีโอกาสเป็นนักเรียนแลกเปลี่ยนที่รัฐไอโอวา สหรัฐ ขณะเรียนอยู่ชั้นมัธยมศึกษาปีที่ 5 เป็นเวลา 1 ปี หลังจากนั้นได้สอบเทียบ General Educational Development (GED) ซึ่งเป็นการสอบวุฒิการศึกษาเทียบเท่าระดับมัธยมปลายของสหรัฐ ปัจจุบันสำเร็จการศึกษาระดับปริญญาตรี เศรษฐศาสตรบัณฑิต คณะเศรษฐศาสตร์ มหาวิทยาลัยธรรมศาสตร์ (หลักสูตรนานาชาติ)

เมธวินเข้าสู่วงการบันเทิงโดยเป็นนักแสดงฝึกหัดของช่องวัน 31 เป็นเวลาประมาณ 1 ปี ก่อนที่จะย้ายมาทำสัญญาเป็นนักแสดงสังกัดจีเอ็มเอ็มทีวี เมื่อปี พ.ศ. 2562 เขามีผลงานการแสดงซีรีส์เรื่องแรกคู่กับ วชิรวิชญ์ ชีวอารี ในซีรีส์เรื่อง เพราะเราคู่กัน 2gether The Series (2563) รับบท "ไทน์"

ในวันที่ 20 มิถุนายน 2563 วินได้เปิดตัวแบรนด์สินค้าของตัวเองโดยใช้ชื่อว่า Velence ภายใต้บริษัท อินฟินิต แฮปปีเนส จำกัด และในวันที่ 28 มิถุนายน 2563 ได้เปิดตัวสินค้าสองชิ้นแรกคือ หมวกและเสื้อ  เขากำลังจะกลับมารับบท ไทน์ อีกครั้งในซีรีส์ เพราะเรา(ยัง)คู่กัน ที่กำลังจะออกอากาศ 14 สิงหาคมนี้

ในปีเดียวกันนั้น เมธวินได้ร่วมก่อตั้งซูริ ธุรกิจขนมหวานกับมินตรา โอภาสเอี่ยมขจร พี่สาวคนโตของเขา ซึ่งเป็นบัณฑิตจาก Le Cordon Bleu ที่ได้รับปริญญาโทด้านคุณภาพอาหารและนวัตกรรมจากมหาวิทยาลัยลีดส์ วันที่ 9 กันยายน พ.ศ. 2564 เขาได้เปิดตัว Velato แบรนด์ไอศกรีมระดับพรีเมียม ต่อมาแบรนด์ก็ได้รวมเข้าด้วยกัน โดยปัจจุบันมีจำหน่ายในร้านซูริ เนื่องจากแบรนด์ได้เริ่มเปิดสาขาหลายแห่งทั่วกรุงเทพฯ ก่อนสิ้นปี พ.ศ. 2567 ซูริมีพนักงานกว่า 150 คน และมีผลิตภัณฑ์ให้เลือก 120-130 ชนิด เมธวินเผยยอดขายมาการองเดือนละกว่า 2 แสนชิ้น ราคาชิ้นละ 90-120 บาท ซึ่งคิดเป็นยอดขายประมาณ 25 ล้านบาทต่อเดือน หรือประมาณ 300 ล้านบาทต่อปี

ณ วันที่ 12 กันยายน พ.ศ. 2567 เมธวินถือหุ้นในบริษัทจำนวน 7 บริษัท นอกจากการลงทุนของเขาแล้ว เขายังดำรงตำแหน่งเป็นกรรมการในบริษัทอีกเก้าแห่ง

ในเดือนธันวาคม พ.ศ. 2567 เขาได้เปิดตัวแบรนด์ขนมหวานอีกแบรนด์หนึ่งชื่อว่า Cosie ซึ่งมีเค้กชิฟฟอนเป็นผลิตภัณฑ์หลัก โดยเขาพัฒนาร่วมกับเมษา โอภาสเอี่ยมขจร พี่สาวคนรองของเขา

ณ วันที่ 12 มีนาคม พ.ศ. 2568 เมธวินเป็นหนึ่งในผู้ถือหุ้นรายใหญ่ของบริษัท เดอะ วัน เอ็นเตอร์ไพรส์ จำกัด (มหาชน) (ONEE) ซึ่งเป็นบริษัทแม่ของจีเอ็มเอ็มทีวีที่เป็นต้นสังกัดของเมธวิน โดยเมธวินถือหุ้น ONEE ทั้งหมด 14,000,000 หุ้น อยู่ในลำดับที่ 10

ผลงาน

 ภาพยนตร์ 
ปีชื่อเรื่องบทบาทบริษัทผู้สร้าง2564เพราะเราคู่กัน เดอะมูฟวี่ไทน์GMMTV​2567Under Parallel Skies รักใต้ฟ้าคู่ขนาน ปริญ28 Squared Studios & Two Infinity Entertainment

 ละคร / ซีรีส์ 
ปีชื่อเรื่องบทบาทออกอากาศ​2561เมีย 2018 รักเลือกได้นักแสดงในงานประกาศรางวัลช่องวัน 312563เพราะเราคู่กันทีปกร (ไทน์)GMM 25เพราะเรา(ยัง)คู่กัน2564F4 Thailand: Boys Over Flowers เตมียกลิน กิตติยางกูร (กวิน) 2565Devil Sister แอ๊บร้ายให้นายไม่รัก น้ำชา (ชา)Good Old Days ร้านซื้อขายความทรงจำ ตอน​ ​: Love Wins  ชญานินท์ (แมว) 2566Enigma คน มนตร์ เวทอาจิน นาคฤทธาPrime Video2567Beauty Newbie หัวใจไม่มีปลอมกาย​GMM 252568Break Up Service บริษัทลดรักเลิก (ตอนที่ 4)ใบไม้ (รับเชิญ)บุหงาหมื่นภมร Enigma Black Stageอาจิน นาคฤทธาGMM 25 / Netflix ​Scarlet Heart Thailand​เจ้าเมืองฟ้าGMM 25​

 ผลงานเพลง 
ปีชื่อเพลงค่ายอ้างอิง2563Thank You To My Silent HeroesGMMTV Recordsยังคู่กัน (Still Together)คนนั้นต้องเป็นเธอตุ๊บๆจุ๊บๆOKขอบคุณที่ร่วมทาง2564Ten Years Laterแค่ไหนก็ใกล้ (CLOSER)Who am IShooting Star2565แสงที่ปลายฟ้า (Silhouette)ไม่คาดหวัง ไม่ผิดหวัง (Expect Nothing) กฎของแรงดึงดูดเริ่มใหม่ (One More Chance)2566VacayHigh Cloud Entertainment​ไม่ได้ทันได้บอกเธอ (Too Late)​RISER MUSIC2567NIGHT​ RIDE 

 รางวัลและการเสนอชื่อ 
 ปี รางวัล ประเภท ผลการตัดสิน อ้างอิง 2563 Kazz Awards 2020 Kazz Magazine's Favorite   LINE Thailand People's Choice Awards 2020 Best Couple  2564Sanook's Top of the Year Awards 2021Couple Of The Year  Thai Song Of The Year Thailand Zocial Awards 2021Couple Of The Year  JOOX Thailand Music Awards 2021Top Social Artist of The Year  Line TV Awards 2021 Best Rising Star รางวัลนาฏราช ครั้งที่ 12​Best Cast  Kazz Awards 2021Attractive Young Man Of The Year Popular Male Teenage Award Imaginary Couple Of The year Best Scene 2021 ASIA ARTIST AWARDSAsia Celebrity Award  2565Asia Dramatic TV AwardBest Couple Thairath Awards 2021Couple of the Year JOOX Thailand Music awardsTop Social Thai Artist of The YearKazz Awards 2022Superstar Awardsรางวัลภาพยนตร์ไทย ชมรมวิจารณ์บันเทิงBest Movie Songรางวัลเมขลา Outstanding Supporting Actorรางวัลภาพยนตร์แห่งชาติ สุพรรณหงส์Best Original SongAsian Academy Creative Awards 2022Best Theme Song or Title Theme2566Sanook's Top of the Year Awards 2022Actor of the Year11th Thailand Social AwardsBest Creator Performance on Social Media 28th Asian Television AwardsBest Actor in a Leading Role 2567​17th Asian Film AwardsAFA Rising Star Award ​Kazz Awards 2024Popular Male Teenage Award ​รางวัลนาฏราช ครั้งที่ 15​Best Leading Actor (Short Form)​ ​Seoul International Drama AwardsOutstanding Asian Star (Thailand)​Maya Awards 2024Actor of The Year ​Howe Awards​ 2024​Howe Popular Vote Award  ​​Howe New Generation Award ​GQ Men Of The Year 2024Thailand’s Global Star Of The Year ​ 2568​Thailand Box Office Awards 2024นักแสดงนำชายแห่งปี ​คะแนนโหวตบน Line Today สูงสุด (ภาพยนตร์​และ ซีรีส์)​ ​2025 Weibo Cultural Exchange NightWeibo Thailand Most Influential Overseas Pioneers Icon​ ​

 อ้างอิง 
 Yblood 


 แหล่งข้อมูลอื่น 







หมวดหมู่:ชาวไทยเชื้อสายจีน
หมวดหมู่:นักแสดงชายชาวไทย
หมวดหมู่:นักแสดงสังกัดจีเอ็มเอ็มทีวี
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:พุทธศาสนิกชนชาวไทย
หมวดหมู่:บุคคลจากโรงเรียนอัสสัมชัญ